รัฐบาลไทย-ข่าวทำเนียบรัฐบาล-​วธ.ชวนเยือนถิ่นอีสาน ชุมชนยลวิถี “บ้านถ้ำกลองเพล” จ.หนองบัวลำภู
วันศุกร์ที่ 16 ธันวาคม 2565
​วธ.ชวนเยือนถิ่นอีสาน ชุมชนยลวิถี “บ้านถ้ํากลองเพล” จ.หนองบัวลําภู
​วธ.ชวนเยือนถิ่นอีสาน ชุมชนยลวิถี “บ้านถ้ํากลองเพล” จ.หนองบัวลําภู ตักบาตรบนถนนสายวัฒนธรรม ชมโบสถ์หินธรรมชาติ สักการะเจดีย์หลวงปู่บุญเพ็ง ดูดาวบนดิน เช็คอิน “ภูพานน้อย” ชมวิวเมือง ศึกษาหอยหินโบราณ 150 ล้านปียุคจูราสิค ช้อปของฝากจากชุมชน กระตุ้นเศรษฐกิจ
วธ.ชวนเยือนถิ่นอีสาน ชุมชนยลวิถี “บ้านถ้ํากลองเพล” จ.หนองบัวลําภู ตักบาตรบนถนนสายวัฒนธรรม ชมโบสถ์หินธรรมชาติ สักการะเจดีย์หลวงปู่บุญเพ็ง ดูดาวบนดิน เช็คอิน “ภูพานน้อย” ชมวิวเมือง ศึกษาหอยหินโบราณ150ล้านปียุคจูราสิค ช้อปของฝากจากชุมชน กระตุ้นเศรษฐกิจ สร้างรายได้ สร้างงานแก่ชุมชนอย่างยั่งยืน
วันที่12ธันวาคม2565นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีเปิดป้าย “สุดยอดชุมชนต้นแบบ “เที่ยวชุมชน ยลวิถี” ประจําปี2565”ชุมชนคุณธรรมฯ บ้านถ้ํากลองเพล จังหวัดหนองบัวลําภู ซึ่งเป็น1ใน10สุดยอดชุมชนต้นแบบ "เที่ยวชุมชน ยลวิถี" ประจําปี2565ของกระทรวงวัฒนธรรม (วธ.) โดยมีนายสุวิทย์ จันทร์หวร ผู้ว่าราชการจังหวัดหนองบัวลําภู หัวหน้าส่วนราชการวัฒนธรรมจังหวัดในพื้นที่ภาคตะวันออกเฉียงเหนือ20จังหวัด ผู้บริหาร ข้าราชการ ผู้นชุมชนและชาวชุมชนคุณธรรมฯ วัดถ้ํากลองเพล เข้าร่วม ณ บริเวณศาลาทรงงาน ชุมชนคุณธรรมบ้านถ้ํากลองเพล ภายในงานมีกิจกรรมต้อนรับผู้ร่วมงานด้วยการแสดงรําอวยพรและรําเซิ้งหนองบัวลําภู จากชุมชนฯ บ้านถ้ํากลองเพล การแสดงคีตะมวยไทย จากเยาวชนจังหวัดหนองบัวลําภู พร้อมเปิดชุมชนอย่างเป็นทางการด้วยการเปิดแพรคลุมป้ายประกอบการตีกลองเพลอันเป็นสัญลักษณ์ของชุมชน ชมการสาธิตภูมิปัญญาการทอผ้าผลิตภัณฑ์จากผ้าทอ การทําอาหารและขนมพื้นบ้าน การทํากาแฟของดีจังหวัดหนองบัวลําภู การทําเครื่องประดับทองโบราณ ผ้าอัตลักษณ์จังหวัดหนองบัวลําภู และผลิตภัณฑ์วัฒนธรรมไทย (CPOT)ของจังหวัดหนองบัวลําภู และแวะชมผลิตผลจากแปลงเกษตรอินทรีย์ นอกจากนี้ ในโอกาสดังกล่าว ปลัดวธ. ยังได้ร่วมพิธีเปิดแพรคลุมป้าย บ้านศิลป์ผ้าถิ่นไทย ขวัญตา พร้อมเดินชมพิพิธภัณฑ์ผ้าทอ สาธิตการย้อมฝ้าย สาธิตการทําผ้าย้อมสีใบไม้ (Eco-Print)และผลิตภัณฑ์จากผ้าทอในร้านขวัญตา
ปลัด วธ. กล่าวว่า การเปิดตัวสุดยอดชุมชนคุณธรรมต้นแบบ “เที่ยวชุมชน ยลวิถี” ชุมชนคุณธรรมฯ บ้านบ้านถ้ํากลองเพล ถือเป็นการขับเคลื่อนงานด้านศาสนา ศิลปะ และวัฒนธรรม ปี2566เศรษฐกิจใหม่BCGตามนโยบายของรัฐบาล โดยนําทุนทางวัฒนธรรมมาต่อยอดสร้างสรรค์สินค้าและบริการ (Creative Culture)เพื่อเพิ่มมูลค่าทางเศรษฐกิจ สร้างรายได้จากการท่องเที่ยว และบริการทางวัฒนธรรม เพื่อสร้างงาน ปรับบทบาทจากกระทรวงสังคม สู่กระทรวงสังคมกึ่งเศรษฐกิจ ตามนโยบาย “เปลี่ยนฉากทัศน์วัฒนธรรม สู่ก้าวที่มั่นคงและยั่งยืน” โดยนํางานวัฒนธรรมตอบโจทย์สถานการณ์โลกในยุคหลังสถานการณ์การแพร่ระบาดของโรคติดเชื้อไวรัสโคโรนา2019 (โควิด-19)โดยความโดดเด่นของชุมชนคุณธรรมฯ บ้านถ้ํากลองเพลนั้น ถือเป็นตัวอย่างการขับเคลื่อนงานท่องเที่ยวเชิงวัฒนธรรมเข้มแข็งภายใต้พลัง บวร บ้าน วัด โรงเรียน ได้รับความร่วมมือจากภาครัฐ รัฐวิสาหกิจ องค์กรภาคเอกชน สถาบันการศึกษาในจังหวัดและต่างจังหวัด ซึ่งสํานักงานวัฒนธรรมจังหวัดมีส่วนร่วมในการขับเคลื่อนชุมชนอย่างต่อเนื่องผ่านกิจกรรมรูปแบบการท่องเที่ยววิถีใหม่ สไตล์New Normal
“ชาวบ้านบ้านถ้ํากลองเพล มีวิถีชีวิตที่น่าสนใจแตกต่างจากชุมชนอื่น มีหลวงปู่ขาว อนาลโย เป็นศูนย์รวมจิตใจของชุมชน ผู้เฒ่าผู้แก่ คนวัยหนุ่มสาว ตลอดจนเด็กและเยาวชน ร่วมตักบาตรทุกเช้าจนเป็นกิจวัตรประจําวัน บนถนนสายวัฒนธรรมวัดถ้ํากลองเพล แต่งกายด้วยผ้ามัดหมี่ ผ้าโสร่ง เสื้อม่อฮ่อมพื้นถิ่น พูดภาษาอีสานเป็นส่วนใหญ่ มีเกษตรอินทรีย์ และแหล่งท่องเที่ยวที่โดดเด่นให้มาแวะชมและเข้าถึงวิถีชีวิตชุมชนมากขึ้น เช่น ชมโบสถ์หินธรรมชาติ สักการะเจดีย์หลวงปู่บุญเพ็ง ณ วัดถ้ํากลองเพล ดูดาวบนดิน เช็คอิน “ภูพานน้อย” สัมผัสธรรมชาติ ชมวิวเมืองหนองบัวลําภู เรียนรู้วิธีการย้อมสี ทอผ้า จากศูนย์ศิลปาชีพ แวะพิพิธภัณฑ์หอยหินโบราณ150ล้านปี และซากฟอสซิลไดโนเสาร์ ยุคจูราสสิคตอนปลาย ตลอดจนเที่ยวชม ช้อป อุดหนุนผลิตภัณฑ์จากชุมชน ณ ลานค้าชุมชนห้วยเดื่อ นับได้ว่าการท่องเที่ยวเชิงวัฒนธรรมของชุมชนบ้านถ้ํากลองเพล สามารถดึงดูดให้นักท่องเที่ยวเข้าถึงการท่องเที่ยววิถีชุมชนได้อย่างครบวงจร กระตุ้นให้มีการใช้จ่ายเงินหมุนเวียนสู่เศรษฐกิจชุมชนท้องถิ่น สร้างรายได้ สร้างงานแก่ชุมชนอย่างยั่งยืน” ปลัดกล่าว